**Predmet: Poziv za nevladine organizacije za učešće na obuci „Upravljanje projektnim ciklusom“`**

**Opštine Berane i Andrijevica i program ReLOaD pozivaju nevladine organizacije sa teritorije ovih opština na obuku pod nazivom „Upravljanje projektnim ciklusom“`, koja će se održati po sljedećem rasporedu:**

* **28. februar – 1. mart 2022. godine, Hotel Berane, Berane,**
* **14 – 15. mart 2022. godine, mala sala Kulturnog centra, Andrijevica.**

**Obuke će biti organizovane zasebno za NVO sa teritorije ove dvije opštine, ali u slučaju malog broja prijavljenih učesnika za neku od gore pomenutih obuka (u Beranama ili Andrijevici), organizator će uz konsultacije i saglasnost sa prijavljenim učesnicima, spojiti obuke, o čemu će prijavljeni učesnici biti blagovremeno obavješteni.**

**Obuka se održava u sklopu Konkursa nevladinim organizacijama za predaju projektnih prijedloga u okviru projekta Regionalni program lokalne demokratije na Zapadnom Balkanu 2 (ReLOaD2) na području Klastera Zajedno za sjever – opštine Berane i Andrijevica.**

**Konkurs i relevantnu dokumentaciju za finansiranje projekata NVO možete pronaći na** <https://opstinaandrijevica.me/> **Kao što je Konkursom predviđeno, 24. februara biće održan Info dani na teritoriji svake od opština Klastera (Beranama i Andrijevici) kada će biti NVO predstavnicima bliže pojašnjena pravila Konkursa, nakon čega će se takođe za sve zainteresovane održati i dvodnevna obuka za Upravljanje projektnim ciklusom. Ova obuka ima za cilj da pomogne zainteresovanim NVO da se što bolje pripreme za pripremu i vođenje projekata kojima bi aplicirali na ReLOaD2 Konkurs Klastera Zajedno za sjever.**

**Očekuje se da učesnici sa sobom donesu lap-top zbog rada na pripremi projektnih ideja, dok će prijavljenim učesnicima naknadno biti dostavljen nacrt Dnevnog reda i ostale informacije relevantne za obuku.**

**Na obuci će se raditi na konkretnim projektnim idejama za svaku organizaciju pojedinačno, pa je neophodno da predstavnici NVO dođu sa unaprijed pripremljenim problemom (projektnom idejom), koja je u vezi sa prioritetnim oblastima objavljenim u konkursu, kao i sa podacima o strateškim dokumentima koji su u vezi sa tim problemom (projektnom idejom).**

**Nakon dvodnevne obuke, za učesnike će biti obezbijeđena mentorska podrška u cilju što bolje pripreme projektnog prijedloga.**

**Molimo vas da vaše učešće na obuci potvrdite do četvrtka, 24. februara do 10:00 sati, na jednu od sljedećih email adresa:**

* **Obuka u Beranama, od 28. februara – 1. marta 2022. godine** - [manager@berane.co.me](mailto:manager@berane.co.me) ,
* **Obuka u Andrijevici, od 14 – 15. marta 2022. godine -** [menagerandrijevica@gmail.com](mailto:menagerandrijevica@gmail.com) **.**

Napominjemo da je zbog aktuelne epidemiološke situacije sa COVID-19 virusom u Crnoj Gori učešće na obuci ograničeno, te neprijavljenim učesnicima neće biti omogućeno učešće. Tokom cijelog trajanja obuke učesnici se moraju pridržavati pravila i mjera protiv širenja epidemije koje su na snazi, a prije svega:

* U prostorijama održavanja obuke biće primjenjene mjere maksimalnog broja učesnika u zatvorenom prostoru, socijalne distance, sredstva za dezinfekciju i nošenja maski;
* Ostale mjere nadležnih organa koje su na snazi.

Ukoliko dođe do pogoršanja epidemiološke situacije i uvođenja mjera kojim bi održavanje obuka bilo onemogućeno, iste bi bile organizovane putem online platformi.

Regionalni program lokalne demokratije na Zapadnom Balkanu 2{ReLOaD2) zvanično je počeo s realizacijom 1. januara 2021. godine, kao nastavak prethodne faze ReLOaD programa koja je uspješno završena u decembru 2020. godine. Program se realizuje u šest zemalja i teritorija Zapadnog Balkana tokom naredne četiri godine. ReLOaD2 finansira Evropska unija iz sredstava Multi-Country Civil Society Facility uz sufinansiranje UNDPa i lokalnih samouprava koje će biti obuhvaćene programom.

Opšti cilj ReLOaDa je, kao i u prethodnoj fazi, jačanje partnerstava između lokalnih samouprava icivilnog društva napodručju Zapadnog Balkana širenjem uspješnog mode/a transparentnog projektnog finansiranja nevladinih organizacija. U drugoj fazi realizacije programa intervencija će biti usmjerena i na poboljšanje položaja mladih na lokalnomnivou, kroz jačanje participativnog razvoja politika mladih i zajedničkog djelovanja sa lokalnim upravama u tom pravcu.

Gore pomenute aktivnosti ReLOaD2 programa u Crnoj Gori realizovaće se u pet klastera opština u Crnoj Gori:

1. *Tara* – opštine Mojkovac, Kolašin i Pljevlja,
2. *Coastal Mates* – opštine Budva, Herceg Novi, Kotor i Tivat,
3. *Zajedno za sjever* – opštine Andrijevica i Berane,
4. *Zajedno Nikšić i Plužine* – opštine Nikšić i Plužine,
5. *Središnji region* – Glavni grad Podgorica, Prijestonica Cetinje, opština u okviru Glavnog grada Podgorica – Golubovci i Opština Danilovgrad.

S poštovanjem,

**Služba Predsjednika**

Opština Andrijevica